**192/2016.(VI.9.) Kgy. sz. határozat**

Szombathely Megyei Jogú Város Közgyűlése a „Javaslat a TOP-6.5.1-15 pályázati felhívás keretében önkormányzati épületek energetikai korszerűsítésére irányuló pályázatokkal kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés a TOP-6.5.1-15 az „Önkormányzati épületek energetikai korszerűsítése” című pályázat megvalósítására vonatkozó előzetes – az előterjesztés mellékletét képező - koncepcionális javaslatot a Városháza és a Szombathelyi Neumann János Általános Iskola épületének energetikai fejlesztése vonatkozásában jóváhagyja.
2. A Közgyűlés felkéri a Polgármestert, hogy az összetett beruházásként benyújtásra kerülő pályázatok esetén elsősorban az egészségügyi alapellátást ellátó rendelőintézetek épületeinek energetikai fejlesztése kerüljön megvizsgálásra.
3. A Közgyűlés felhatalmazza a Gazdasági és Városstratégiai Bizottságot, hogy az összetett beruházásként benyújtásra kerülő pályázattal kapcsolatosan valamint a Városháza és a Szombathelyi Neumann János Általános Iskola támogatási kérelmének véglegesítése tárgyában döntéseket hozzon.

A Közgyűlés felhatalmazza a polgármestert a fenti döntéseket követően a pályázat benyújtására.

1. A Közgyűlés nyertes pályázatok esetén felhatalmazza a polgármestert a Támogatási Szerződések aláírására.
2. A Közgyűlés felhatalmazza a polgármestert, hogy az előterjesztés melléklete szerint jóváhagyott projektek előkészítésére és végrehajtására vonatkozó szerződéseket a 434/2015. (XII.10) Kgy. sz. határozat 4. pontjának megfelelő eljárásrendben az Önkormányzat és a Savaria Városfejlesztési Nonprofit Kft. között létrejött keretmegállapodás alapján a Kft-vel kösse meg.

**Felelősök:** Dr. Puskás Tivadar polgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Rettegi Attila, az Oktatási és Szociális Bizottság elnöke

Dr. Károlyi Ákos jegyző

(A végrehajtásért felelős:

Szakály Szabolcs, a Városfejlesztési Kabinet vezetője

Lakézi Gábor, a Városüzemeltetési Osztály vezetője)

**Határidő:** 1. pont: azonnal

2-3. pont: pályázati felhívás szerint

4. pont: támogató által meghatározott időpont

5. pont: támogatási szerződés megkötését követően